เป็นไวรัสตับอักเสบบี มีโรคซึมเศร้าร่วมด้วย กินยา lorazepam กับยา sertaline ได้ไหมครับ จะมีผลต่อตับไหมครับ
สวัสดีค่ะ ยา Lorazepam คือยาที่ใช้รักษาผู้ป่วยโรควิตกกังวลหรือผู้ที่มีความวิตกกังวลจากระดับสารเคมีในสมองที่ไม่สมดุลกัน และยังมีผลทางการรักษาอาการอื่น อย่างอาการนอนไม่หลับอันเกิดจากความวิตกกังวลโดยยา lorazepam ใช้ได้ในเด็กอายุตั้งแต่ 12 ปีขึ้นไป ไปจนถึงผู้ป่วยสูงอายุ โดยผู้ป่วยควรใช้ยาตามปริมาณที่แพทย์กำหนด ไม่ใช้ยาเกินขนาดและเป็นยาที่ขับบางส่วนออกทางตับ ดังนั้นอาจจะต้องระวังการใช้ยาในผู้ที่มีโรคตับอักเสบ หรือการทำงานของตับเสียไปมากๆส่วนยา sertraline ซึ่งเป็นยาต้านเศร้านั้น เป็นยาที่ขับบางส่วนออกทางตับเช่นกัน และควรใช้ภายใต้การดูแลของแพทย์ไม่แน่ใจว่าไวรัสตับอักเสบบีที่เป็นนั้นเป็นมากน้อยเพียงใด คือความรุนแรงมีหลายระดับ ตั้งแต่ไม่รุนแรงเท่าไร คือการทำงานของตับเป็นปกติ ไปถึงช่วงที่เป็นตับแข็ง ตับวายแล้ว แนะนำการสอบถามกับแพทย์ที่รักษาโดยตรง และแจ้งให้แพทย์ทราบว่าตอนนี้มียาอะไรที่ใช้อยู่บ้าง ถ้าการทำงานของตับยังเป็นปกติ การใช้ยาดัวกล่าวก็ไม่น่าจะมีผลเสียอย่างรุนแรง